b'\n_START_ARTICLE_\nVil\xc3\xa9m Mathesius\n_START_SECTION_\nDelo\n_START_PARAGRAPH_\nMathesius je bil dejaven na raznih podro\xc4\x8djih, ki se navezujejo na lingvistiko. Najbolj znano delo je bilo njegovo predavanje\xc2\xa0\xc2\xbbO potencialnosti jezikovne pojave\xc2\xab\xc2\xa0(O potenci\xc3\xa1lnosti jev\xc5\xaf jazykov\xc3\xbdch) v letu 1911, kjer je poudaril pomembnost sinhronega jezikovnega prou\xc4\x8devanja. Izdal je tudi dve knjigi\xc2\xa0\xc2\xbbZgodovine angle\xc5\xa1ke literature\xc2\xab\xc2\xa0(Dejiny anglicke literatury) v letih 1910-15. Mathesius je avtor \xc5\xa1tevilnih del o angle\xc5\xa1\xc4\x8dini, \xc4\x8de\xc5\xa1kem jeziku in o splo\xc5\xa1nem jezikoslovju. Med drugim je znan tudi kot ustanovitelj teorije\xc2\xa0\xc2\xbb\xc4\x8clenitve po aktualnosti\xc2\xab. Kasnej\xc5\xa1a dela so bila povezana z ustanovitvijo Pra\xc5\xa1kega lingvisti\xc4\x8dnega kro\xc5\xbeka, podrobneje pa se je posvetil sintaksi, semantiki in strukturi diskurza.\n_START_SECTION_\nPra\xc5\xa1ki lingvisti\xc4\x8dni kro\xc5\xbeek\n_START_PARAGRAPH_\nLeta 1920 se je Mathesius sre\xc4\x8dal z Romanom Jakobsonom in pri\xc5\xa1el v stik z druga\xc4\x8dno tradicijo. Kmalu zatem so tudi drugi ruski lingvisti prispeli v Prago: P. N. Bogatyrev, S. I. Kartsevsky in Nikolai Trubetzkoy. Kartsevsky, ki je bil profesor ru\xc5\xa1\xc4\x8dine na \xc5\xbeenevski univerzi, je s sabo pripeljal znanje iz predavanj Ferdinanda de Saussurja v Prago. Povezali so se tudi z nem\xc5\xa1kim lingvistom H. Beckerjem in F. Slottyjem._NEWLINE_Tem lingvistom so se pridru\xc5\xbeili tudi B. Trnka, B. Havranek in Jan Mukarovsky. Hoteli so ustanoviti klub oziroma skupino za diskusije, \xc4\x8demur je sledilo predavanju Henrika Beckerja z naslovom\xc2\xa0\xc2\xbbDer europaische Sprachgeist\xc2\xab, 26. oktobra 1926, ko je bil Pra\xc5\xa1ki lingvisti\xc4\x8dni kro\xc5\xbeek ustanovljen. V za\xc4\x8detku so imeli predvsem ob\xc4\x8dasna sre\xc4\x8danja, ki so se kasneje spremenila v redna sre\xc4\x8danja, predavanja in kasneje objave v revijah, kar jih je povzdignilo v polo\xc5\xbeaj ene izmed najvplivnej\xc5\xa1ih lingvisti\xc4\x8dnih \xc5\xa1tudijskih \xc5\xa1ol.'